Na temelju odredbe članka 12. Zakona o pravu na pristup informacijama,

Školski odbor OŠ Dr.Branimira Markovića , na sjednici održanoj dana

21.12.2018. donio je sljedeću

# ODLUKU

**o određivanju broja osoba kojima se osigurava istodoban neposredan uvid u rad Školskog odbora**

**I.**

Ovom se Odlukom određuje broj osoba kojima se osigurava uvid u rad Školskog odbora OŠ Dr.Branimira Markovića Ravna Gora (u daljnjem tekstu: Škole) te se utvrđuje postupak u vezi s prijavom osoba koje žele neposredno prisustvovati sjednicama Školskog odbora.

**II.**

Sjednicama Školskog odbora istodobno mogu prisustvovati najviše tri osobe. Zahtjev za prisustvovanje sjednici (u daljnjem tekst: zahtjev) mogu podnijeti građani i udruge ili druge pravne osobe (u daljnjem tekstu: pravne osobe).

U ime pravne osobe zahtjev podnosi osoba ovlaštena za njeno zastupanje uz navođenje imena najviše triju osoba koje će u ime pravne osobe prisustvovati sjednici Školskog odbora.

**III.**

Zahtjev se podnosi elektronskim putem ili putem telefaxa na obrascu dostupnom na internetskim stranicama OŠ Dr.Branimira Markovića koji obrasci su sastavni dio ove Odluke.

U obrazac se osim podataka o podnositelju zahtjeva unosi i podatak o točkama dnevnog reda sjednice Školskog odbora kojima podnositelj zahtjeva želi prisustvovati.

Podnositelj zahtjeva može prisustvovati raspravi po najviše dvije točke dnevnog reda.

**IV.**

Zahtjev se može podnijeti tek po objavi dnevnog reda sjednice Školskog odbora na internetskim stranicama Škole, a krajnji rok za podnošenje zahtjeva je 48 sati prije početka sjednice.

U slučaju da je po pojedinoj točki dnevnog reda sjednice Školskog odbora podneseno više zahtjeva, pravo prednosti ostvarivat će ranije zaprimljeni zahtjev.

**V.**

Podnositelji zahtjeva će o načinu na koji je riješen njihov zahtjev biti obaviješteni telefonskim putem ili elektronskim putem najkasnije 24 sata prije održavanja sjednice Školskog odbora.

**VI.**

Ova Odluka stupa na snagu danom donošenja.

KLASA: 003-06/18-01/33

URBROJ: 2112-39-7-18-01

Ravna Gora, 21.12.2018.

 Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Branka Padavić